SAJTÓKÖZLEMÉNY

**A Hyundai i30 Fastback elnyerte az *Auto Zeitung* 2018-as Formatervezési Díját**

* A német autós magazin, az *Auto Zeitung* 13.351 olvasója hat kategóriában szavazott a legjobb autókra.
* A forma-orientált Hyundai i30 Fastback ötajtós kupé nyert a kompakt autók kategóriájában.
* A formaterv továbbra is a Hyundai vásárlóinak egyik fő oka a vásárlásra

**2018. május 9 -** A német autós magazin, az *Auto Zeitung* olvasói a Hyundai i30 Fastback-et választották a 2018-as Formatervezési Díj kompakt kategóriájának legvonzóbb járművének.

Az IF Formatervezési Díjat követően, a 2018-as Formatervezési Díj, a második legnevesebb formatervezési díj, amelyet az elegáns ötajtós kupé nyert el ebben az évben. A kaszkádos hűtőrács, amely a Hyundai család identitását képezi, egyedi kidolgozást kapott, mely az i30 Fastback-et szélesebbnek láttatja az i30 modellcsalád többi tagjához képest. Egy másik vonzó formai elem, a hátsó rész felé elvékonyuló merész tetővonal, amely a csomagérajtóba épített nagyvonalúan ívelt hátsó légterelőben végződik. A szembetűnő formatervet a kecses arányok jellemzik, melyek a dinamizmus vizuális benyomását keltik az erőteljes megjelenés révén. Ez a megjelenés egyértelműen lenyűgözte az *Auto Zeitung* olvasóit. Az i30 Fastback jóval megelőzte öt versenytársát a szavazás során.

„Az elmúlt években a formaterv következetesen említésre kerül vevőink körében, a Hyundai autók vásárlásának elsődleges okaként, amely egyértelműen visszatükrözi termékfejlesztésünk forma-orientáltságát” - nyilatkozta Andreas-Christoph Hofmann, a Hyundai Motor Europe Marketingért és Termékekekért felelős alelnöke. „Ez, a vásárlóinktól érkező nagyszerű visszajelzés tükröződik a független szervezetek által a Hyundai-nak odaítélt díjakban is, és megtisztelve érezzük magunkat, ezen újabb elismerés elnyeréséért.
Az *Auto Zeitung* formatervezési díja egy újabb bizonyítéka annak a sikeres stratégiánknak, amely a Hyundai autók fejlesztésekor a formát kiemelt fontosságú elemként kezeli.”

Az i30 Fastback dinamikus vonalai, az i30 modellcsalád többi tagjához hasonlóan, a Németországban, Rüsselsheim-ban található Hyundai Európai Tervezőközpontjában fogantak. A fejlesztést és tesztelést szintén az Európai fejlesztési csoport végezte Rüsselsheim-ban, míg a gyártás a vállalat Csehországban, Nošovice-ben található gyárában történik.

A számos kiváló tulajdonsággal rendelkező i30 Fastback nem csupán esztétikus megjelenést kínál. A Hyundai SmartSense néven elérhető sokoldalú vezetéstámogató rendszereivel, ez az egyetlen ötajtós kupé a szegmensben, amely az aktív biztonsági funkciók ilyen széles skáláját kínálja.

- Vége -

**Hyundai Motor Europe**
A 2016. évben a Hyundai Motor 505 396 gépjárművet regisztráltatott Európában – ez 7,5%-al több, mint 2015-ben – és modellpalettájának 90%-át lecserélte, hogy létrehozza Európa legfiatalabb autó kínálatát. A Hyundai által a régióban értékesített modellek 90%-át Európában tervezték, építették, próbálták ki és gyártották le, hogy az európai vásárlók minden igényét kielégítsék és kiszolgálják a cég kiterjedt európai infrastruktúrájának a segítségével. Ezek közé többek között két gyár is tartozik Cseh Köztársaságban és Törökországban, amelyek együttesen évente 600 000 autó előállítására képesek. A Hyundai Motor 2 500 szalonjában Európa 31 országában értékesíti a modelljeit.
A Hyundai Motor a régióban értékesített összes új gépkocsihoz kínálja egyedülálló ötéves, korlátlan futásteljesítményű garanciális csomagját, amelynek révén a vásárlók a futott kilométerektől függetlenül öt évig tartó garanciát kapnak, öt éven át országúti segítségnyújtást igényelhetnek és öt évig ingyenesen ellenőrzik autóik műszaki állapotát.

Bővebb tájékoztatást is kaphat a Hyundai Motor Europe vállalatról és annak termékeiről a következő címen: www.[hyundai](https://www.hyundai.news/newsroom/).news.

Kövesse a Hyundai Motor Europe céget a Twitteren [@HyundaiEurope](https://twitter.com/hyundaieurope) és az Instagramon [@hyundainews](https://instagram.com/hyundainews/)

Központi kapcsolat:

Florian Büngener Jana Uppendahl
Corporate & Brand PR Manager PR Associate
Phone: +49-69-271472-465 Phone: +49-69-271472-462
fbuengerer@hyundai-europe.com juppendahl@hyundai-europe.com

**A Hyundai Motor Company**

Az 1967-ben alapított Hyundai Motor Company eltökélt szándéka, hogy életre szóló partneri kapcsolatokat alakítson ki a gépkocsi tulajdonosokkal. A cég az olvasztott acéltól a kész gépjárművekig terjedő ipari kompetenciával rendelkező, innovatív üzleti csoportosulásként működő Hyundai Motor Group első számú vállalata. A Hyundai Motor világszerte nyolc gyártó bázissal, hét tervező és műszaki központtal rendelkezik és a 2016-os év során összesen 4,86 millió gépkocsit értékesített. Az összesen több mint 110 000 alkalmazott segítségével a Hyundai Motor a helyi viszonyokhoz alkalmazott modellek révén továbbra is folyamatosan fejleszti termék kínálatát és igyekszik megerősíteni vezető pozícióját a tiszta technológia területén. Ennek úttörője a világ legelső, tömeggyártásban is megjelenő hidrogén meghajtású gépjárműje, az ix35 Fuel Cell valamint az IONIQ, a világon az első olyan autó típus, amely egyetlen karosszériában egyesít három különféle hajtásmódot.